യാസ് ദ്വീപില് ഒരുങ്ങുന്നു അദ്ഭുത അക്വേറിയം അബൂദബി: യാസ് ദ്വീപില് നിര്മാണം പുരോഗമിക്കുന്ന യാസ് സീവേള്ഡ് റെസ്ക്യൂ ആന്ഡ് റിസര്ച് സെന്റര് എന്ന ലോകത്തിലെ ഏറ്റവും വലിയ അക്വേറിയം അടുത്തവര്ഷം പൊതുജനങ്ങള്ക്കായി സമര്പ്പിക്കും. അഞ്ച് ഇന്ഡോര് നിലകളിലായി 1,83,000 ചതുരശ്ര മീറ്റര് വിസ്തൃതിയില് നിര്മിക്കുന്ന സീ വേള്ഡ് അബൂദബിയുടെ അക്വേറിയത്തില് സമുദ്ര ഗവേഷണം, സമുദ്ര ജീവി സംരക്ഷണം, ക്ഷേമ പ്രവര്ത്തനം എന്നിവക്കുള്ള ലോകത്തിലെ ഏറ്റവും വലുതും വിപുലമായതുമായ സൗകര്യമാണ് സജ്ജമാകുന്നത്.ഇതിനകം 64ശതമാനം പൂര്ത്തിയായ മറൈന്ലൈഫ് പാര്ക്കിെന്റ നിര്മാണം അബൂദബി യാസ് ദ്വീപിലെ വിവിധ ലാന്ഡ്മാര്ക്ക് പ്രോജക്ടുകളിലൂടെ ശ്രദ്ധനേടിയ മിറലിെന്റ നേതൃത്വത്തിലാണ് പുരോഗമിക്കുന്നത്. ലോകോത്തര നിലവാരമുള്ള സൗകര്യങ്ങളോടെ ആഗോള ടൂറിസം കേന്ദ്രമാക്കാനായാണ് അക്വേറിയം നിര്മിക്കുന്നത്. സ്വാഭാവിക ആവാസവ്യവസ്ഥയില് അധിവസിക്കുന്ന 68,000ത്തിലധികം സമുദ്രജീവികളെ ഉള്ക്കൊള്ളുന്നതാവും അക്വേറിയം. ഏറ്റവും വലിയ മറൈന് അക്വേറിയവും പഠന ഗവേഷണ കേന്ദ്രവും ഉള്ക്കൊള്ളുന്ന മറൈന് ലൈഫ് പാര്ക്ക് വികസിപ്പിക്കുന്നതില് അതിയായ സന്തോഷമുണ്ടെന്ന് മിറല് സി.ഇ.ഒ മുഹമ്മദ് അബ്ദുല്ല അല് സാബി പറഞ്ഞു. സന്ദര്ശകര്ക്കും വിനോദ സഞ്ചാരികള്ക്കും അവിസ്മരണീയ അനുഭവം സമ്മാനിക്കുമെന്ന് സീവേള്ഡ് പാര്ക്ക്സ് ആന്ഡ് എന്റര്ടെയിന്മെന്റ് സി.ഇ.ഒ മാര്ക്ക് സാന്സണ് പറഞ്ഞു.